
Aforisme 


C 

Când 

Când minciuna se logodește cu adevărul e ori perversiune ori 
relaţie homo-gay? 

Când prostia și-arată faţa și nebunia devine incertă. Nu doar 
deșteptăciunea. 

Când cineva e lăudat de toți pe faţă e urât de fiecare în sine. 


Cei 

Cei care trăiesc pe picior mare au neapărat mână lungă. 

Cei care cred că au depășit adevărul sunt deja orbiţi de iluzie. 
Cei mari învie și cresc abia după ce mor. 


Chef la chef chelfăneală atrage. 

Cerul se destrăma în păsări ale seninătăţii 

Crocodilul este mai mult verde decât lung? 

Ce să-și mai ia aspirator? Nu aspiră toți la ea?! 

Cât Azorică, hăis Grivei! E 

Câtă răbdare îţi trebuie să te poţi calma? In schimb prea 
lesne-i a te lenevi! 

Compasul nu este un instrument sigur. Dovadă acul care se 
tot mișcă. 

Cum, ciorile, se cheamă păsările alea care tot croncăne pe 
ară-tură? 

Credea câ în alte părți umblă câini cu covrigi în coadă. Și 
acum umblă el cu o tinichea! 

Contorul crede că face pe plac stăpânului dacă e iute la 
treabă? 


Joaca este ucenicia muncii. 


Îmi spune confrate. Eufemism pentru frate vitreg! 

Iși freca fruntea cu degetul de parcă ar fi vrut să-și 
netezească gândurile. Atât de deschise să fi fost? 
Indolenţța pietrei condensează zbucium mineral milenar! 
Ii curgeau zdrenţele pe el. Cu alte cuvinte îi veneau ca 
turnate? 

Iți trebuie mai multe banchete ca să faci un banchet. 
Intre trăznet și pământ există o singură legătură corectă. 
Para- trâznetul. 

Învățătura, ca și murătura, e acră până o guști. 
Impăratul vru să abdice, convins că ai lui nu-l vor lăsa. Dar ei 
au crezut că se duce și el ca omul undeva. 


Justiţia e părtinitoare - ţine doar cu ea?! 


Giroscopul servește doar la învârteli? 

Graţia gâștei nu e pentru ochiul boieros. 

Grota în paleolitic era aulă. 

Gâștele s-au decis să ia cuvântul de revelion. Ga, ga, ga, 
căpri-ţă, ga! Dar gânsacul ce zicea? Veto?! 

Geniul se stinge indirect, absorbit-diluat de epigoni. 
Garsoniera e camera unui garcon? 

Gardienii adevărului se numesc relativităţi. 

Găina jună face zeama nebună rău! 

Garanţia unor bucate reușite? Bucătarul să fie gras și gustul 
său subţire! 


Îi întinde o mână...goală. 

Intre două minciuni alege îndoiala. 

Ia lacomul cât poate, ce nu mai lasă și pentru alţii? Nu, 
pentru altă dată! 

Ideile sunt becuri care nu prea se potrivesc la diferite dulii. 


Îţi caută trifoi cu patru foi. Dacă găsește își ia una înapoi. 


Hotărât lucru - nimic nu e sigur! 

Happy-end - cortină roz pe evenimente oricum gri-albastre? 
Boala nu se codește când e să te ia, ci dacă să te lase. 
Banalitatea e acea Americă pe care nimeni n-ar vrea s-o 
desco-pere, dar toţi mișunăm prin ea. 

Hoţii n-ar mai fura. Dar oamenii legii ce-a mai lucra-câștiga- 
mânca? 


Era ora atât și fără un sfert.... 

E sublim! De ce vorbești prescurtat? E sub...limită! 

E cuminte foc! Vezi să nu te ardă! Una să nu-și ardă! 

Ecce homo sapiens, strămoșul nostru! Se auzi vocea mecanică 
a ghidului. Și mașinuţele făcură cerc în jurul ciudatului 
exponat. 

Ea: și te poftesc... El dă să intre... să nu îmi mai treci pragul! 

E bine să ai încredere în oameni. Lesne însă a tot greși în cine 
anume. 

E înjurătura ta favorită? N-am alta mai tare să-ţi răspund! 

Există frumuseți adânci pe care lumina balului însă mai mult 


le umbrește. 

E o vită! Dar cel puţin e încălțată! 

E o fiară domestică omul? 

E mare stânjeneală aici! Adică lărgime de mai mult de un 
stân-jen? 

Esenţa nu se sperie de număr, cantitate. Ba fentează și 
numele, calitatea. 

Era un tip lustruit...de cât fusese călcat în picioare. 

Era dintr-o bucată! Deci nu era întreg!? 

Era atât de generos că ierta și greșelile nefăcute. 

Este o fată fără minte dar nu cuminte?! 

E posibil să nu vrea nimeni să te preţuiască. Dar se găsec 
des-tui mereu să te vândă! 

